CELEX: 32012R0226
Language: sk
Date: 2012-03-15 00:00:00
Title: Vykonávacie nariadenie Komisie (EÚ) č. 226/2012 z  15. marca 2012 , ktorým sa mení a dopĺňa nariadenie (ES) č. 1730/2006, pokiaľ ide o podmienky použitia kyseliny benzoovej (držiteľ povolenia Emerald Kalama Chemical BV)  Text s významom pre EHP

16.3.2012   
            
            
               SK
            
            
               Úradný vestník Európskej únie
            
            
               L 77/6
            
         VYKONÁVACIE NARIADENIE KOMISIE (EÚ) č. 226/2012
   z 15. marca 2012,
   ktorým sa mení a dopĺňa nariadenie (ES) č. 1730/2006, pokiaľ ide o podmienky použitia kyseliny benzoovej (držiteľ povolenia Emerald Kalama Chemical BV)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Prípravok kyselina benzoová, ktorý patrí do kategórie doplnkových látok „zootechnické doplnkové látky“, bol povolený na desať rokov ako kŕmna doplnková látka na použitie pre odstavené prasiatka nariadením Komisie (ES) č. 1730/2006 (2) a na použitie pre ošípané na výkrm nariadením Komisie (ES) č. 1138/2007 (3).
            
         
               (2)
            
            
               V súlade s článkom 13 ods. 3 nariadenia (ES) č. 1831/2003 držiteľ povolenia navrhol zmenu podmienok povolenia prípravku kyseliny benzoovej ako kŕmnej doplnkovej látky pre odstavené prasiatka, a to vypustením podmienky týkajúcej sa zahrnutia uvedeného prípravku do kŕmnych zmesí prostredníctvom premixu a úpravou podmienok týkajúcich sa doplnkových krmív. K žiadosti priložil relevantné podporné údaje. Komisia túto žiadosť postúpila Európskemu úradu pre bezpečnosť potravín (ďalej len „úrad“).
            
         
               (3)
            
            
               Úrad vo svojom stanovisku zo 6. septembra 2011 (4) dospel k záveru, že neexistuje dôvod, aby sa pokračovalo v obmedzovaní zahrnutia prípravku kyseliny benzoovej do kŕmnych zmesí prostredníctvom premixov. Úrad vyhodnotil obmedzenia používania doplnkovej látky v doplnkovom krmive stanovené nariadením (ES) č. 1138/2007 ako dostatočné a uplatniteľné na odstavené prasiatka.
            
         
               (4)
            
            
               Podmienky stanovené v článku 5 nariadenia (ES) č. 1831/2003 sú splnené.
            
         
               (5)
            
            
               Nariadenie (ES) č. 1730/2006 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1730/2006 sa nahradzuje prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. marca 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 325, 24.11.2006, s. 9.
   
      (3)  Ú. v. EÚ L 256, 2.10.2007, s. 8.
   
      (4)  EFSA Journal (Vestník EFSA) 2011; 9(9):2358.
   
      PRÍLOHA
      
         
            „PRÍLOHA
            
                        Identifikačné číslo doplnkovej látky
                     
                     
                        Názov držiteľa povolenia
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        mg/kg kompletného krmiva s 12 % obsahom vlhkosti
                     
                  
                        
                           Kategória zootechnických doplnkových látok. Funkčná skupina: iné zootechnické doplnkové látky (zlepšenie parametrov výkonnosti: prírastok hmotnosti alebo pomer spotreby krmiva k prírastku hmotnosti
                        
                     
                  
                        4d210
                     
                     
                        Emerald Kalama Chemical BV
                     
                     
                        kyselina benzoová
                     
                     
                        
                                     
                                 
                                 
                                    
                                       Zloženie doplnkovej látky:
                                    
                                    kyselina benzoová (≥ 99,9 %)
                                 
                              
                                     
                                 
                                 
                                    
                                       Charakteristika účinnej látky:
                                    
                                    kyselina benzénkarboxylová, kyselina fenylkarboxylová C7H6O2
                                    
                                    Číslo CAS: 65-85-0
                                    Maximálna hodnota v:
                                    
                                                 
                                             
                                             
                                                kyseline ftalovej: ≤ 100 mg/kg
                                             
                                          
                                                 
                                             
                                             
                                                bifenyle: ≤ 100 mg/kg
                                             
                                          
                              
                                     
                                 
                                 
                                    
                                       Analytická metóda
                                        (1)
                                    
                                    Kvantifikácia kyseliny benzoovej v kŕmnej doplnkovej látke: titrácia hydroxidom sodným (Európsky liekopis, monografia 0066).
                                    Kvantifikácia kyseliny benzoovej v premixe a krmive: kvapalinová chromatografia (HPLC) s reverznou fázou ultrafialovou (UV) detekciou (RP-HPLC/UV) – metóda založená na ISO9231:2008.
                                 
                              
                     
                        prasiatka
                        (odstavené)
                     
                     
                        —
                     
                     
                        —
                     
                     
                        5 000
                     
                     
                        
                                    1.
                                 
                                 
                                    Zmes rôznych zdrojov kyseliny benzoovej nesmie v kompletnom krmive prekročiť najvyššie prípustné množstvo 5 000 mg/kg kompletného krmiva.
                                 
                              
                                    2.
                                 
                                 
                                    Odporúčaná minimálna dávka: 5 000 mg/kg kompletného krmiva.
                                 
                              
                                    3.
                                 
                                 
                                    Doplnkovým krmivom s obsahom kyseliny benzoovej sa nesmú kŕmiť odstavené prasiatka priamo, ak nie je dôkladne zmiešané s inými kŕmnymi surovinami v rámci dennej kŕmnej dávky.
                                 
                              
                                    4.
                                 
                                 
                                    Pre odstavené prasiatka do hmotnosti 25 kg.
                                 
                              
                                    5.
                                 
                                 
                                    Na účely bezpečnosti: pri manipulácii sa odporúča použiť ochrannú dýchaciu masku a rukavice.
                                 
                              
                     
                        14.12.2016
                     
                  
      
      
         (1)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.“